VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS VIRŠININKO

ĮSAKYMAS
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2003 M. BALANDŽIO 30 D. ĮSAKYMO NR. V-131 „DĖL AKCIZAIS NEAPMOKESTINAMŲ DYZELINIŲ DEGALŲ ĮSIGIJIMO LEIDIMŲ IŠDAVIMO IR TOKIŲ DEGALŲ APSKAITOS TAISYKLIŲ PATVIRTINIMO“ PAKEITIMO

. Pakeičiu Akcizais neapmokestinamų dyzelinių degalų įsigijimo leidimų išdavimo ir tokių degalų apskaitos taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2003 m. balandžio 30 d. įsakymu Nr. V-131 „Dėl akcizais neapmokestinamų dyzelinių degalų įsigijimo leidimų išdavimo ir tokių degalų apskaitos taisyklių patvirtinimo“ (Žin., 2003, Nr. 45-2052; 2005, Nr. 50-1685, toliau – Taisyklės):
. išdėstau Taisyklių 20.1 punktą taip:
„. Skilties „Naudotinų akcizinių prekių“ stulpelyje „Pirkimo data“ turi būti nurodoma degalų pirkimo data (metai, mėnuo, diena), stulpelyje „Pavadinimas“ – parduotų degalų pavadinimas, stulpelyje „Kodas pagal Kombinuotąją nomenklatūrą“ – degalų kodas pagal KN, stulpelyje „Pirktas kiekis (litrai)“ – žemės ūkio veiklos subjekto faktiškai nupirktas +15 °C temperatūros degalų kiekis litrais, o pirkėjui pageidaujant ir degalinės sumuojamuoju skaitikliu išmatuotos esamos temperatūros degalų kiekis, nurodant faktinę temperatūrą, kurioje įsigyti degalai. Stulpelio „leidžiamo įsigyti kiekio likutis (litrais)“ pirmoje eilutėje turi būti įrašomas pirmas įrašas – žemės ūkio veiklos subjektui leidžiamas įsigyti +15 °C temperatūros degalų kiekis. Paskesni šio stulpelio įrašai turi būti įrašomi ir degalų likutis apskaičiuojamas iš ankstesnio įrašo apie leidžiamų įsigyti degalų kiekį rodiklio atėmus paskutinio įrašo apie pirktą +15 °C temperatūros degalų kiekį rodiklį.“;
. išdėstau Taisyklių 45 punktą taip:
„. Kontrolinio tikrinimo metu išmatuoti ir litrais +15 °C temperatūros perskaičiuoti kuro talpyklose laikomų degalų kiekiai turi atitikti degalų kiekius, apskaičiuotus iš parduotų degalų apskaitos žurnalo pamainos pradžioje įrašytų degalų kiekių atėmus nuo įrašymo momento iki tikrinimo pradžios parduotus ar kitaip iš kuro talpyklos išpiltus kiekius bei leistinus natūralios netekties nuostolius ir pridėjus į kuro talpyklą įpiltus degalų kiekius. Atliktų matavimų rezultatams taikoma +/-2 procentų paklaida, o kuro talpyklose – horizontaliose cisternose su +/-3 procentų paklaida.“;
. išdėstau Taisyklių 52–55 punktus taip:
„. Į kuro talpyklą atvežus ar sandėlyje pagaminus degalus, turi būti pildoma laikomų degalų apskaitos žurnalo skiltis „Į kuro talpyklą atvežta (pagaminta) degalų“. Stulpelyje „litrais“ turi būti nurodomas atvežtas (pagamintas) +15 °C temperatūros degalų kiekis litrais pagal kiekvieną degalų savininką atskirai.
. Iš kuro talpyklos pardavus degalus žemės ūkio veiklos subjektui, turi būti pildoma skiltis „Iš kuro talpyklos išvežta degalų“. Šios skilties stulpeliuose turi būti nurodomas iš kuro talpyklos išvežtų (parduotų) +15 °C temperatūros degalų kiekis litrais. Sandėlio (specialaus sandėlio) savininkas, užsiimantis mažmenine degalų prekyba, dienos pabaigoje turi susumuoti ir šios skilties atitinkamuose stulpeliuose pagal kiekvieną talpykloje laikomų degalų savininką įrašyti visą per dieną parduotų degalų kiekį.
. Degalus į talpyklą atvežus (sandėlyje pagaminus) ar iš jos išvežus, degalų likutis (+15 °C temperatūros degalų kiekis litrais) kuro talpykloje turi būti nurodomas atitinkamuose skilties „Degalų likutis kuro talpykloje po jų atvežimo ar išvežimo“ stulpeliuose.
. Laikomų degalų apskaitos žurnalo stulpeliai „kilogramais“ gali būti nepildomi.“;
. išdėstau Taisyklių 67 punktą taip:
„. Skiltyje „Parduota degalų“ turi būti nurodomas parduotų degalų kiekis litrais +15 °C temperatūros. Stulpelis „kilogramais“ gali būti nepildomas.“
. Nustatau, kad šis įsakymas įsigalioja nuo 2008 m. sausio 1 dienos.

